**Mehikoorma piirkonna elanikkonnakaitse võimekuse tõstmine**

Mehikoorma Arengu Selts MTÜ Räpina vallast, Mehikoorma alevikust soovib taotleda KÜSKi Kodanikuühiskonna innovatsioonifondi 2024. a taotlusvoorust projektitoetust elanikkonnakaitse võimekuse tõstmiseks. Projektiga soovime toetust küsida generaatori soetuseks (1 tk).

Projekti eelarve kalkulatsioon vastavalt saadud hinnapakkumisele:

|  |  |  |  |
| --- | --- | --- | --- |
| Pakkuja | Spetsifikatsioon | Kogus | Maksumus, EUR (km-ga) |
| Alfis EST OÜ | Generaator: Wacker Neuosn 7kW (eraldi failina lisatud toote spetsifikatsioon) | 1 | 2 342,40 |
|  |  | Kokku: | 2 342,40 |

Projektitegevusi plaanime ellu viia jaanuar-märts 2025. a (eeldatavasti selgub projekti osas KÜSKi-poolne rahastamine hiljemalt jaanuaris 2025. a). Kuna generaatorit ei pruugi tarnija laos olla, siis oleme arvestanud projekti elluviimise ajavaruga.

Soetatav generaator on mõeldud kriisiolukorras kasutamiseks:

* Mehikoorma sadama tanklast kütuse kättesaamiseks.
* Elektrienergia tagamiseks elanikkonnale Mehikoorma Põhikoolis, Mehikoorma Seltsikeskuses ja vajadusel ka aleviku COOP Konsumi kaupluses.
* Generaatorit saaksime võimalusel kasutada ka teiste oluliste teenuste osutamiseks vajalike seadmete töös hoidmiseks, kui need tarbivad vedelkütust.

Leiame, et lisaks kohalikule elanikkonnale oleme võimelised kriisiolukorras vajaduse ilmnemisel abistama ka naaberkogukondi nii kütuse kättesaadavamaks muutmise kui ka generaatori kasutamiseks andmise näol.

Kohapealse elektrienergia tagamise võimekuse loomise vajadusele on tähelepanu juhtinud ka Päästeamet 2024. a veebruaris Ruusa külas toimunud valla piirkondade elanikega läbiviidud kriisiks valmisoleku koolituse raames.

Kohaliku omavalitsusega, Räpina Vallavalitsusega, on taotlemine ja projektitegevused kooskõlastatud.

KÜSKi 2024. a taotlusvoorust soovib toetust taotleda ka teine Räpina valla kogukond – Ruusa küla, kes soovib oma projektiga soetada generaatori, et tagada oma kogukonnahoone elektrienergiaga varustatus. Mehikoorma sadama tankla toimimiseks generaatori soetus toetab Ruusa kogukonna projekti, kuna tagatud oleks generaatori tööks vajaliku kütuse kättesaadavus kriisiolukorras. Ka Ruusa küla kogukonna projekt on saanud kohaliku omavalitsuse kooskõlastuse. Generaatori tööks vajaliku kütuse transpordi jaoks on võimalik koostööd teha mittetulundusühinguga Leevakk, kes hiljaaegu soetas KÜSKi toel kütuse transpordimahutid ning haagiskäru.

Oleme meeleldi valmis andma täiendavaid selgitusi projekti tegevuskava osas.

Toivo Aalja

Mehikoorma Arengu Selts MTÜ

juhatuse liige

toivo@freiberghaus.ee

04.10.2024